Kifo cha Magufuli: Zawadi aliyoacha Magufuli kwa Watanzania\nMagufuli kwa mara ya kwanza alichaguliwa kuwa rais mwaka 2015

Licha ya masikitiko yaliyowatawala, Rais Magufuli amewaachia zawadi pomoni na ndoto za kutekeleza miradi mbalimbali ya maendeleo ambayo itadumu kwa miaka mingi maishani mwao.

Kutamalaki kwa miradi iliyokamilika na inayoendelea kujengwa nchini humo na maelfu ya wananchi wakipanga barabarani, kujaa viwanjani huku vilio vikisikika sehemu mbalimbali kunaleta taswira pana juu ya uongozi wa Rais Magufuli jinsi ulivyowagusa baadhi ya wananchi hivyo vilio vyao ni kulilia tumaini lao.

Je, ni zawadi gani ambazo Rais Magufuli amewaachia wananchi wa Tanzania? 

Ni kwa kiasi gani kiongozi huyo ataweza kukaa kwenye mioyo ya wananchi wake? 

Zifuatazo ni zawadi ambazo Watanzania wameachiwa na Rais Magufuli kwa kipindi cha miaka mitano ya uongozi wake.

Reli ya kisasa (SGR)

Tarehe 14 mwaka 2018 Rais John Magufuli aliasisi ujenzi wa mradi wa reli ya kisasa kwa kuweka jiwe la msingi la kipande cha pili cha mradi  huo kilichoanzia mkoani Morogoro hadi Makutupora mkoani Dodoma. 

Reli ya Kisasa nchini Tanzania SGR

Kipande hicho chenye urefu wa kilometa 422 kitagharimu kiasi cha shilingi trilioni4.3, ambapo ni sehemu ya mradi mkubwa wa ujenzi wa reli ya kati wa kuanzia Dar es salaam hadi Mwanza yenye urefu wa kilomita 1,219. Ujenzi wa kipande cha kutoka Dar es salaam hadi Morogoro unaelezwa kuwa umekamilika kwa asilimia 80. Hii ni zawadi aliyoacha Magufuli kwa Watanzania.

Mpango wa elimu bure

Serikali ya Magufuli ilitekeleza mpango wa kutoa elimu bure kutoka shule za Msingi hadi sekondari na kuwezesha maelfu ya wananchi kuwapeleka shule watoto wao. Elimu ni nyenzo ya kuinua maisha ya wananchi na juhudi za serikali kuwaelimisha wananchi wake zimeonekana ndani ya miaka mitano ya Magufuli. Wananchi wamepunguziwa mzigo ambao uliwaelemea kwa miaka mingi kuanzia vijijini hadi mijini hivyo kuwa na uhakika wa kupata elimu. 

Vitambulisho vya Wamachinga

Julai 3, 2017 Rais John Magufuli akiwa jijini Mwanza alisema hapendi kuwaona Wafanyabiashara wadogo nchini Tanzania...\n\ntl;dr:
Ijumaa Machi 26, 2021 wananchi wa Jamhuri ya Muungano wa Tanzania watampumzisha aliyekuwa rais wa nchi hiyo Dkt John Pombe Magufuli katika makazi ya milele huko Chato mkoani Geita wakiwa na huzuni na majonzi makubwa kumpoteza kiongozi wao aliyedumu madarakani kwa miaka mitano na siku 114.